[{"text_idx": "#000003", "text": "Enamikule lastekodulastele uut perekonda ei otsita"}, {"text_idx": "#000005", "text": "Sellest aastast kehtima hakanud sotsiaalhoolekandeseadus na\u0308eb ette, et vanemliku hoolitsuseta lapsi vo\u0303ib anda u\u0308ksnes nendesse hooldusperedesse, kes on kantud vastavasse registrisse. Esimese viie kuuga jo\u0303udis uuest aastast loodud registrisse 30 perekonda, registri abil on peredesse paigutatud u\u0308heksa last. Ko\u0303igile lastekodulastele aga uut perekonda ei otsitagi."}, {"text_idx": "#000006", "text": "Uuest aastast kehtima hakanud seadus na\u0308gi ette, et vanemliku hoolitsuseta lapsi vo\u0303ib paigutada vaid neisse peredesse, kes on kantud hooldusperede registrisse."}, {"text_idx": "#000007", "text": "Registrisse saamiseks ei piisa lihtsalt sooviavaldusest, vaid selleks peab pere vastama reale tingimustele, muuhulgas olema la\u0308binud lapsi peredesse paigutava sotsiaalkindlustusameti hindamise ja uuendatud PRIDE-koolituse, millega valmistatakse pere elumuutuseks ette."}, {"text_idx": "#000008", "text": "Lapsendada vo\u0303i hooldusele vo\u0303tta soovivaid peresid no\u0303ustava ja koolitava MTU\u0308 Igale Lapsele Pere juhataja Jane Snaith va\u0308idab, et register ei olnud uuest aastast, mil seadus jo\u0303ustus, veel valmis, ning paljud pered, kes varem on hoolduspereks sobinud, enam ei sobi, sest nende koolitus on la\u0308bitud enne uue koolituse juurutamist."}, {"text_idx": "#000010", "text": "Tema hinnangul kannatavad registri vaevalise alguse ja lisandunud bu\u0308rokraatia to\u0303ttu eeska\u0308tt lapsed, eriti alla kolmeaastased, kes na\u0308iteks Tallinnas peavad seeto\u0303ttu ootama oma saatust turvakodus vo\u0303i va\u0308ikelastekodus."}, {"text_idx": "#000011", "text": "\"See on viimaseid kolhoositu\u0308u\u0308pi anonu\u0308u\u0308mseid kasvatusasutusi, kus ei ole pereemasid, vaid kasvatajad ka\u0308ivad vahetustega to\u0308o\u0308l,\" selgitab Snaith."}, {"text_idx": "#000012", "text": "Sotsiaalministeeriumi laste hoolekandepoliitika juht Signe Riisalo u\u0308tleb, et register on siiski toimima saadud - see algas ku\u0308ll paberilt, ent on nu\u0308u\u0308dseks ka elektrooniline ning sellesse kanti aasta esimese viie kuuga 30 perekonda."}, {"text_idx": "#000013", "text": "Igale lapsele peret ei otsita"}, {"text_idx": "#000014", "text": "2016. aasta lo\u0303pu seisuga kasvas hooldusperedes 191 last."}, {"text_idx": "#000015", "text": "Ta\u0308navu on sotsiaalkindlustusameti poole po\u0308o\u0308rdunud hoolduspereks saamise huviga esmaseks no\u0303ustamiseks 58 peret, kellega amet on nu\u0308u\u0308dseks ka kohtunud."}, {"text_idx": "#000016", "text": "Neist 30 on esitanud avalduse sooviga saada hoolduspereks. Neist omakorda pooled ehk 15 on praeguseks hinnatud sobivaks hoolduspereks, kuhu vo\u0303ib lapsi paigutada. U\u0308leja\u0308a\u0308nud pered on PRIDE-koolituse ootel vo\u0303i on koolitusprotsess veel pooleli."}, {"text_idx": "#000017", "text": "Hoolduspere on leidnud endale ta\u0308navu u\u0308heksa last. Viis last on ootel, et neile leitaks sobiv pere. Ehkki need arvud on va\u0308ga va\u0308ikesed, u\u0308tleb Riisalo, et rohkem lapsi hooldusperet ei vajagi - seda otsitakse uutele, no\u0308 su\u0308steemi lisanduvatele lastele, mitte seal juba asendushooldusel ehk nn lastekodusse paigutatud ja seal oma koha leidnud lastele."}, {"text_idx": "#000018", "text": "\"Lapsed peaksid saama u\u0308les kasvada seal, kus nad on ta\u0308na harjunud olema.\""}, {"text_idx": "#000019", "text": "Kokku on Eestis u\u0308le 1100 asendushooldusel viibiva nn lastekodulapse."}, {"text_idx": "#000020", "text": "\"Me ei taha muuta neid paigutusi, mis ta\u0308haseks on tehtud. Me ei soovi, et me need sidemed, mis neil lastel on, lo\u0303huksime. Eesma\u0308rk on kindlasti see, et lapsed peaksid saama u\u0308les kasvada, ta\u0308isealiseks saada seal, kus nad on ta\u0308na harjunud olema. Ka see ei ole laste jaoks hea, kui me solgutame neid nu\u0308u\u0308d ainult idee ja seaduse pa\u0308rast sealt, kus nad on harjunud olema, kus need sidemed on tekkinud, nii teiste lastega o\u0303e-vennasuhted - kuigi mitte bioloogilised -, kasvatajatega kiindumussuhted, kuigi mitte bioloogilised, neid sidemeid ei tohi lo\u0303hkuda kindlasti,\" po\u0303hjendab Riisalo."}, {"text_idx": "#000021", "text": "Ta lisab, et keerukam on leida peret erivajadustega lastele, teismelistele ja venekeelsetele lastele. \"Aasta lo\u0303pus on planeeritud kampaania, mille eesma\u0308rk on u\u0308helt poolt vo\u0303o\u0303ra lapse kasvatamise normaliseerimine, aga teiselt poolt on eesma\u0308rk leida uusi hooldusperesid.\""}, {"text_idx": "#000022", "text": "Ko\u0303ik varem hoolduspere teenust pakkunud pered vastloodud registrisse ei saagi."}, {"text_idx": "#000023", "text": "\"Meil oli varasemalt tingimuseks, et perekond peab olema registreeritud PRIDE-koolitusele. Nu\u0308u\u0308d aga peab perekond olema registrisse kandmise ajaks la\u0308binud selle koolituse,\" kommenteeris sotsiaalministeeriumi laste hoolekandepoliitika juht Signe Riisalo."}, {"text_idx": "#000024", "text": "Ent muutunud on ka koolitus ise. \"Praegused koolitused on kaasaegsemad ja eestindatud, nu\u0308u\u0308d on ka kohalikud o\u0303ppefilmid, mida varem ei olnud,\" selgitas Riisalo vahet."}, {"text_idx": "#000025", "text": "Pered peavad olema pikaajalise koolituse igal juhul la\u0308bi teinud."}, {"text_idx": "#000026", "text": "\"Mingis ulatuses aktsepteerime ka varem la\u0308bitud koolitusi, aga peab olema koolituse la\u0308bimise tunnistus. Selleks on oma po\u0303hjus: kui varem valmistasid peresid ette kohalikud omavalitsused, siis oli perede suhtes palju kaebusi - ko\u0303ik pered polnud ko\u0303ige sobivamad,\" tunnistas Riisalo. \"Aga me ei vo\u0303ta a\u0308ra ka neilt neid lapsi, kes peres juba kasvavad. Lapsed saavad seal ikkagi u\u0308les kasvada, et mitte tekkinud kiindumussuhet lo\u0303hkuda.\""}, {"text_idx": "#000027", "text": "Muuhulgas ei kvalifitseeruks hoolduspereks enam ka Jane Snaith ise, kes on u\u0308les kasvatanud kaks perre vo\u0303etud last. Tema on la\u0308binud varasema PRIDE-koolituse, misto\u0303ttu peaks ta nu\u0308u\u0308d uuesti koolitusel ka\u0308ima, et registrisse kvalifitseeruda. Seda ei luba aga aastaid vanemiliku hoolitsuseta laste ja lapsendada soovivate peredega tegelnud Snaithi uhkus."}, {"text_idx": "#000028", "text": "\"No\u0303mmel on su\u0308ndimas laps, kes kohe eraldatakse emast. Mis saab sellest lapsest, kuhu ta pannakse?\" toob Snaith na\u0308ite reaalsest elust. \"Tal oleks ajutise hoolduspere vajadus, kuniks leitakse pu\u0308siv lahendus. Mina ei ole hooldusperede registris, seeto\u0303ttu ei saa teda minu peresse paigutada. Uhkus ei luba mul aga koolitust teist korda la\u0308bida.\""}, {"text_idx": "#000029", "text": "Snaithi hinnangul sobivad pikaajalise hoolduspere kogemusega inimesed laste eest hoolt kandma sageli paremini kui va\u0308rskelt koolituse la\u0308binud, sest tahtmisest u\u0308ksi ei piisa - kogemused maksavad."}, {"text_idx": "#000030", "text": "Snaithi hinnangul olnuks vajalik kehtestada uuest aastast kehtima hakanud seadusele mingi u\u0308leminekuaeg, et hooldusperede register valmis ja toimima saada."}, {"text_idx": "#000031", "text": "\"Seadus jo\u0303ustus koheselt, 1. jaanuarist ilma igasuguseu\u0308lemineku perioodita, arvestamata, et na\u0308iteks viiekuust last, kes vajab 2. jaanuarist perekonda, ei vo\u0303igi perre paigutada, sest registrit pole,\" toob ta na\u0308iteks. \"U\u0308leminekuperioodi puudumine on suur viga. Kui see sel aastal saadajse mingil moel toimima, siis aasta pa\u0308rast on kahju juba tehtud, kui alla kolmeaastasel ei teki esimesel eluaastal ha\u0308davajalikku kiindumuskontakti.\""}, {"text_idx": "#000032", "text": "Snaith toob na\u0308iteks a\u0308sja aastaseks saanud lapse, kes paigutati turvakodusse u\u0308hekuuselt ja on seal nu\u0308u\u0308dseks veetnud juba 11 kuud, ehkki vajanuks paigutamist koheselt hooldusperre."}, {"text_idx": "#000033", "text": "\"Kui aju kriitilise arengu perioodil on ja\u0308a\u0308nud kiiindumussuhe puudu, siis ei tule temast ta\u0308isva\u0308a\u0308rtuslikku inimest,\" po\u0303hjendab ta, viitega lastepsu\u0308hholoogide seisukohtadele. Tema so\u0303nul sobiks alla kolmeaastastele ka ajutised lahendused, aga peaasi, et on pere ja vo\u0303imalus luua turvaline kiindumussuhe. Hiljem vo\u0303ib selle objekt ka vahetuda."}, {"text_idx": "#000034", "text": "Uue seaduse ja\u0308rgi paigutab lapsi peredesse sotsiaalkindlustusamet, kes u\u0308le-eestilist hooldusperede registrit peab. Seni aga oli see kohalike omavalitsuste vastutus ja mure."}, {"text_idx": "#000035", "text": "Snaithi hinnangul sattus just seeto\u0303ttu palju lapsi asenduskodudesse (vanas mo\u0303istes lastekodudesse), et omavalitsustele oli lihtsam lapsed sinna paigutada, kui neile perekonda otsida. Nii ongi juhtunud, et lapsed on ja\u0308a\u0308nud kuudeks ja mo\u0303nel juhul ka u\u0308le aasta turvakodusse - kohalikele omavalitsustele on see no\u0303ue u\u0308lejo\u0303u ka\u0308inud, seda enam, et perekonda, kes vaid paariks kuuks oleks no\u0303us mo\u0303nd va\u0308ikelast hooldusele vo\u0303tma, on raske leida."}, {"text_idx": "#000036", "text": "\"Inimesed tahavad lapsi pikaajalisele hooldusele vo\u0303i lapsendamiseks, mitte mo\u0303neks kuuks hooldada. Lastekaitseametnikud aga ootavad, kuni laps on ta\u0308iesti vaba lapsendamiseks vo\u0303i hooldamiseks, ei hakkagi ajutist perekonda talle otsima. Ametnike inimestega tegelemise oskus on va\u0308ga madal, nad ei ole psu\u0308hholoogikoolitusega,\" selgitab Snaith."}, {"text_idx": "#000037", "text": "Signe Riisalo u\u0308tleb, et rahaga motiveeritakse kohalikke omavalitsusi lastele just hooldusperesid otsima."}, {"text_idx": "#000038", "text": "Riik eraldab omavalitsustele raha laste arvu ja teenuse liigi ja\u0308rgi. Na\u0308iteks iga hooldusperes viibiva lapse pealt makstakse 982 eurot kuus, asenduskodu lapse pealt 1129 eurot kuus ja ja\u0308relhooldusel viibiva lapse pealt 491 eurot kuus."}, {"text_idx": "#000039", "text": "\"Rahastuse puhul on oluline mo\u0303ista, et hooldusperes, asenduskodus, perekodus ja ja\u0308relhooldusel on tegelikud kulud teenuse osutamisele erinevad (so\u0303ltuvad peamiselt kasvatusala to\u0308o\u0308tajate arvust, aga mitte ainult), nimetatud arvestuslikud summad on planeeritud viisil, mis muudab kohalikele omavalitsustele lapse hooldusperre paigutamise soodsamaks ka rahaliselt, lisaks on see lapsele parim lahendus,\" u\u0308tleb Riisalo."}, {"text_idx": "#000040", "text": "Lastekodudest jo\u0303uab uutesse peredesse vaid murdosa lastest"}, {"text_idx": "#000041", "text": "Lahkuma sunnitud Mustama\u0308e lastekaitse juht alustas va\u0308ikese Martini pere vastu meediaru\u0308nnakut"}, {"text_idx": "#000042", "text": "Sotsiaalkindlustusamet vo\u0303ttis Mustama\u0308e lastekaitsjate tegevuse luubi alla"}, {"text_idx": "#000043", "text": "Abilinnapea: va\u0308ikese Martini juhtumiga tegelnud ametnikud oma ametikohal ja\u0308tkata ei saa"}, {"text_idx": "#000044", "text": "Turvakodus elanud va\u0308ike Martin ja\u0308i kohtuotsusel ta\u0308di perre, lapsendamisest lahutas vaid mo\u0303ni tund"}, {"text_idx": "#000045", "text": "U\u0308le aasta turvakodudes elanud va\u0308ikese Martini juhtum viib seadusemuutmiseni"}, {"text_idx": "#000047", "text": "Uuele ringile: kohus hakkab turvakodus ootava poisi saatust otsast peale vaagima"}, {"text_idx": "#000048", "text": "Riigikogu sotsiaalkomisjon vo\u0303tab laste turvakodudes hoidmise luubi alla"}, {"text_idx": "#000049", "text": "Hooldusperesid no\u0303ustav MTU\u0308 kutsub u\u0308les boikotile ja algatas toetuskampaania"}, {"text_idx": "#000050", "text": "Tagasi lu\u0308katud: riigikohus turvakodus otsust ootava poisi juhtumit ei aruta"}, {"text_idx": "#000051", "text": "Aasta turvakodus olnud poiss solgutati kolmandasse turvakodusse"}, {"text_idx": "#000052", "text": "Linn on aasta turvakodus elanud poisile leidmas hooldusperet"}, {"text_idx": "#000053", "text": "Poisi aasta turvakodus ja\u0308tkub: minister pa\u0308ris Tallinna lastekaitsjatelt aru"}, {"text_idx": "#000054", "text": "Seaduse ja\u0308rgi ei tohiks laps olla turvakodus u\u0308le 72 tunni"}, {"text_idx": "#000055", "text": "O\u0303iguskantsler: turvakodus viibimise aeg peaks olema vo\u0303imalikult lu\u0308hike"}, {"text_idx": "#000056", "text": "Ministeerium: lasterikkus ei saa olla eestkostest keeldumise po\u0303hjenduseks"}, {"text_idx": "#000057", "text": "Aasta turvakodus: omavalitsus ei soostu pisipoissi sugulaste kasvatada andma"}, {"text_idx": "#000063", "text": "Kunstnik Epp Margna paneb regilaulud lo\u0303uendile"}, {"text_idx": "#000064", "text": "EKRE lubab laenude ja tulumaksu sidumist laste arvuga"}, {"text_idx": "#000068", "text": "Servikahur Sabalenka vo\u0303itis karja\u0308a\u0308ri esimese sla\u0308mmitiitli"}, {"text_idx": "#000071", "text": "Bloomberg: Venemaa valmistub suurpealetungiks veebruaris vo\u0303i ma\u0308rtsis"}, {"text_idx": "#000072", "text": "So\u0303jaline abi jo\u0303uab Ukrainasse mujaltki kui vaid la\u0308a\u0308neriikidest"}, {"text_idx": "#000074", "text": "Esimene kandidaatidega ku\u0308sitlus na\u0308itab suurimat toetust Reformierakonnale"}, {"text_idx": "#000077", "text": "Kaitseministeerium soovib mu\u0308u\u0308a Tallinna kesklinnas asuva hoone"}, {"text_idx": "#000078", "text": "Na\u0308dalavahetus toob paiguti lund ja lo\u0308rtsi"}, {"text_idx": "#000082", "text": "U\u0308ha enam Eesti lapsi ja noori haigestub va\u0308hki"}, {"text_idx": "#000083", "text": "Ester Urbala lugemispa\u0308evik: vabadus alustada lo\u0303pust"}, {"text_idx": "#000085", "text": "Galerii: \"Rakett 69\" osalised o\u0303pivad meeskonnato\u0308o\u0308d"}, {"text_idx": "#000091", "text": "Narvas ootab muutmist veel mitu ta\u0308navanime"}, {"text_idx": "#000092", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]